1,430 เอาไม่อยู่! กูรูชี้ ไม่ใช่เวลา “ซื้อ” รอช้อน 5 หุ้นแกร่งท้ายสัปดาห์
1,430 เอาไม่อยู่! กูรูชี้ ไม่ใช่เวลา “ซื้อ” รอช้อน 5 หุ้นแกร่งท้ายสัปดาห์
12 ก.ย. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.35 น. อยู่ที่ 1,426.25 จุด ลบ 19.03 จุด หรือ 1.32% สูงสุด 1,429.86 จุด ต่ำสุด 1,419.50 จุด มูลค่าการซื้อขาย 1.22 หมื่นล้านบาท ส่งผลให้หลุดแนวรับที่ 1,430 จุด ซึ่งนักวิเคราะห์ได้ให้ไว้เมื่อสัปดาห์ก่อน
ด้านนายสุเชษฐ์ สุขแท้ ผู้ช่วยกรรมการผู้จัดการ บล.ไทยพาณิชย์ เปิดเผยผ่านรายการ “ข่าวหุ้นเจาะตลาด ออนเรดิโอ” ทาง FM 98.5 MHz สถานีข่าวจริง สปริงเรดิโอ ช่วงเวลา 9.30-11.00 น. ว่า แนะนำให้นักลงทุนรอผลการประชุมเฟดให้ชัดเจน แล้วค่อยเข้าลงทุน
โดยแนะนำ 5 หุ้น ที่คาดว่าจะยืนแกร่งสำหรับการรีบาวด์ นำโดย บริษัท ปูนซิเมนต์ไทย จำกัด (มหาชน) หรือ SCC,บริษัท อินโดรามา เวนเจอร์ส จำกัด (มหาชน) หรือ IVL, บริษัท ทรู คอร์ปอเรชั่น จำกัด (มหาชน) หรือ TRUE, บริษัท กรุงเทพดุสิตเวชการ จำกัด(มหาชน) หรือ BDMS และ บริษัท ซีพี ออลล์ จำกัด (มหาชน) หรือ CPALL